
Nr. 253/11.06.2018
Comunicat de presă 

privind  Evaluarea națională la clasa a VIII-a - proba la Limba și literatura română
Conform Calendarului anexă la OMEN nr. 4793 din 31.08.2017,  azi, 11 iunie 2018, a avut loc proba la Limba și literatura română din cadrul Evaluării naționale pentru absolvenții claselor a VIII-a.  Din totalul de 3164  de elevi înscriși, au fost prezenți 2893, 271 fiind absenți. Nu au existat dificultăți în organizarea și derularea examenului.
Probele se desfăşoară conform prevederilor metodologiei de organizare şi desfăşurare a Evaluării naționale la clasa a VIII-a, atât sub aspect organizatoric, cât şi sub aspect logistic (toate sălile  sunt prevăzute cu camere audio – video). 

În județul Arad, probele se desfășoară în 94 de centre de examinare. Acestea  beneficiază de personal de pază şi de personal medical.

In fiecare zi a probelor la ora 15.15  centrele de examen descarcă și afișează la loc vizibil varianta de subiect și baremul de evaluare.

Evaluarea va continua cu proba la Matematică în data de 13 iunie 2018. 
INSPECTOR ȘCOLAR GENERAL DELEGAT,

PROF. DR. ANCA STOENESCU

